Geen beurtkrag Woensdag(Foto: pixabay) Beurtkrag sal nie Woensdag ingestel word nie. Luidens Eskom se daaglikse verklaring kan dié geluk egter moontlik van korte duur wees aangesien beurtkrag op kort kennisgewing ingestel kan word, sou daar enige verandering aan die kragstelsel plaasvind. Die kragvoorsiener sê wel verskeie eenhede is tans weer in werkende toestand en goeie vordering is gemaak om noodreserwes te herstel. Die stelsel bly egter kwesbaar. Onbeplande kragonderbrekings het vanoggend omstreeks 05:50 op 10 456 MW gestaan. Eskom wys weereens daarop dat ’n moontlikheid van beurtkrag oor die volgende 18 maande bestaan, weens noodsaaklike instandhoudingswerk. Mense word gemaan om elektrisiteit spaarsamig te gebruik.